| *Acrobates pygmaeus*Acróbata pigmeo |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Subclase: | Theria |
| Infraclase: | Marsupialia |
| Magnorde: | Australidelphia |
| Superorde: | Eometatheria |
| Orde: | Diprotodontia |
| Suborde: | Phalangeriformes |
| Superfamilia: | Petauroidea |
| Familia: | Acrobatidae |
| Xénero: | ***Acrobates***Desmarest, 1818 |
| Especie: | ***A. pygmaeus*** |

 |
| Nome binomial |
| *Acrobates pygmaeus*(Shaw, 1793) |
| Área de dispersión de Acrobates pygmaeus.Área de dispersión de *Acrobates pygmaeus*.Área de dispersión de *Acrobates pygmaeus*. |

Tamaño de *A. pymaeus* comparado co dunha man humana.
Lámina de *A. pygmaeus* de 1883.
***Acrobates pygmaeus*** é unha especie de mamífero marsupial australidelfo da orde dos diprotodontes, suborde dos falanxeriformes, superfamilia dos petauroideos, o tipo da familia dos acrobátidos, e a única do xénero *Acrobates*, que vive nos bosques do leste de Australia.

Características
---------------

O acróbata pigmeo é o mamífero planador máis pequeno do mundo. Porén, a pesar de que só ten a medida dun rato moi pequeno (de 65 a 80 mm de loncitude e de 10 a14 g de peso), é capaz de saltar e planar até 25 m para desprazarse dunha árbore a outra. Como outros mamíferos planeadores, ten unha membrana de pel entre as patas anteriores e as posteriores, máis grosa que a doutros marsupiais como os petauros, pero relativamente máis pequena, posto que só se estende dos cóbados aos xeonllos. A cola ten aproximadamente a mesma lonxitud que a cabeza e o tronco xuntos, e é moi delgada, moderadamente prénsil, e case sen pelo excepto por dúas fileiras evidentes de pelos longos, ríxidos a ambos os lados. A cola, cando se manténe recta, parécese a un peite de dupla cara. Utilízaa para agarrarse a pequenas ramas e para controlar o planeo: dirección e freada.

A pelaxe é de cor gris uniforme con manchas escuras ao redor dos ollos e a miúdo cunha mancha branca detrás das orellas. As partes inferiores son máis claras. As orellas son moderadamente grandes e arredondadas.

Hábitat, distribución e ecoloxía
--------------------------------

### Hábitat e distribución

O hábitat natural do acróbata pigmeo son os bosques da costa leste e sueste de Australia, desde o norte de Queensland a Victoria; tamén se encontra na illa Fraser.

Pódese encontrar desede o nivel do mar até os 1 200 m de altitude.

Crese que é máis común nalgunhas partes da súa área de distribución (por exemplo, ao nordeste de Queensland), aínda que é máis rara no sur.

### Costumes

É unha especie de hábitos nocturnos que vive máis frecuentemente en bosques subtropicais e temperados maduros. Tamén se encontra en sectores suburbanos.

### Nutrición

A dieta do acróbata pigmeo inclúe néctar, pole e pequenos artrópodos.

### Reprodución

As femias poden ter dúas camadas de tres ou catro crías ao ano.

Taxonomía
---------

### Descrición

#### Xénero

O xénero foi descrito en 1818 polo zoólogo francés Anselme Gaëtan Desmarest en *Nouv. Dict. Hist. Nat*. Nouv. ed. **25**: 405.

#### Especie

A especie describíraa en 1793 o naturalista inglés George Shaw, co nome de *Didelphis pygmaea*. Posteriormente foi reclasificada no xénero *Acrobates*.

### Eimoloxía

#### Xénero

O nome científico do xénero, *Acrobates*, deriva do grego antigo ἀκροβάτης ‎*akrobátēs*, 'acróbata'.

#### Especie

O nome específico, o latino *pygmaeus*, procede do grego antigo πυγμαῖος *pygmaîos*, 'anano', do nome dunha fabulosa raza de ananos (os Πυγμαῖοι *Pygmaîoi*), descrita por Homero e Heródoto e que dicían que habitaban en Exipto ou Etiopía e na India.

### Sinónimos

Ademais de polo nome que lle deu Shaw, e polo actualmente válido, a especie coñeceuse tamén polos sinónimos:

* *Acrobates frontalis* De Vis, 1887
* *Acrobates pulchellus* W. Rothschild, 1892

Estado de conservación
----------------------

No ano 1996 a Unión Internacional para a Conservación da Natureza e dos Recursos Naturais (UICN) cualificaba o status da especie como *LR* (baixo risco), pero na actualidade (2016) considérao como *LC* (pouco preocupante), tendo en conta a súa distribución relativamente ampla, a súa poboación grande e estábel, a súa presenza nun número grande de áreas protexidas, e porque non hai amenazas importantes para a especie.

A pesar da introdución dos gatos domésticos, que depredan sobre ela, non parece que a súa poboación sufrira mermas importantes, o que, con toda seguridade, débese ás condicións crípticas nas que transcorre a súa vida e aos seus costumes nocturnos. Incluso os xardíns das casas adoitan albergar un número abundante de acróbatas pigmeos, que só se fan visíbeis cando se talla algunha árbore e foxen rapidamente na busca dun novo acubillo.

Notas
-----

1. 1 2 3 4  Dickman, C. McKenzie, N. & Menkhorst, P. (2008): *Acrobates pygmaeus* na *Lista vermella de especies ameazadas* da UICN. Versión 2015-4. Consultada o 17-05-2016.
2. 1 2 3  *Acrobates pygmaeus* en MSW.
3. 1 2 3  *Acrobates* no MSW.
4. 1 2  Rodríguez de la Fuente, F. (1970): *Enciclopedia Salvat de la fauna*. Tomo 9. Australia e Islas. Pamplona: Salvat, S. A. de Ediciones, p. 74
5. 1 2 3  *Acrobates pygmaeus* na ADW.
6. ↑  Menkhorst, P. (2001): *A Field Guide to the Mammals of Australia*. Oxford, UK: Oxford University Press.
7. 1 2  Ward, S. J. & Woodside, D. P. (2008): "Feathertail Glider, *Acrobates pygmaeus*". En: S. Van Dyck & R. Strahan, eds. *The mammals of Australia*. Third Edition, pp. 261-264. Reed New Holland, Sydney, Australia.
8. ↑  *Online Etymology Dictionary*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Acrobates pygmaeus Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Acrobates pygmaeus*** |

### Bibliografía

* Grzimek, B. Schlager, N. & Olendorf, D (2003): *Grzimek's Animal Life Encyclopedia*. Detroit: Thomson Gale.
* McKenna, M. C. & Bell, S. K. (1997): *Classification of Mammals Above the Species Level* Nova York: Columbia University Press. ISBN 0-231-11013-8.
* Rowland, P. & Strahan, R. eds. (1995): *The Mammals of Australia*. Washington, D.C.: Smithsonian Institution Press.
* Vaughan, T. A. (1986): *Mammalogy*. Third Edition. Fort Worth, Texas: Saunders College Publishing.
* Vaughan, T. A.; J. M. Ryan & N. J. Czaplewski (2000): *Mammalogy*. Fourth Edition. Philadelphia, Pennsylvania: Saunders College Publishing.
* Wilson, D. E. & Reeder, D. M. editores (2005): *Mammal Species of the World. A Taxonomic and Geographic Reference*, 2 vol. 3ª ed. Baltimore, Maryland, EE. UU.: The Johns Hopkins University Press. ISBN 0-8018-8221-4.

### Outros artigos

* Marsupiais
* Australidelfos
* Diprotodontes
* Falanxeriformes
* Petauroideos
* Acrobátidos

### Ligazóns externas

* *Acrobates pygmaeus* (Shaw, 1793) no ITIS.
* *Acrobates pygmaeus* na ADW. Con abundante información, algunhas imaxes e bibliografía *(en inglés)*.
* *Acrobates pygmaeus* na EOL. Con breve información e numerosas imaxes *(en inglés)*.

|  |  |
| --- | --- |
| Control de autoridades | 
* Wd: Q613177
* EBID: ID
* MAG: 2780157010

 |

|  |  |
| --- | --- |
| Identificadores taxonómicos | 
* ADW: Acrobates\_pygmaeus
* BioLib: 33116
* EOL: 129546
* Fossilworks: 234537
* GBIF: 5219960
* iNaturalist: 42715
* IRMNG: 11240116
* ITIS: 609845
* IUCN: 40584
* MSW: 11000169
* NCBI: 190720

 |